[{"text_idx": "#000000", "text": "Leho ma\u0308ngis... tundmatut FPS-i Teisest maailmaso\u0303jast"}, {"text_idx": "#000002", "text": "Mul oli samuti plaanis ta\u0308naseks pa\u0308ris mitmed Teise maailmaso\u0303ja teemalised ma\u0308ngud vo\u0303ita. Kuid so\u0303jas on ka kaotajad. Ajapuudusel ja\u0308i kokkupuude valimiga kesiseks ja selle u\u0308he pa\u0308rast, selle alloleva sitaka\u0308ki jubeda elamusmulje to\u0303ttu olen totaalselt lo\u0308o\u0308dud."}, {"text_idx": "#000003", "text": "Oeh, kust ma alustan! Vo\u0303ibolla va\u0308itest, et kui keegi otsib ko\u0303ige-ko\u0303ige halvemat u\u0308ksikisikuvaates tulistamist, siis see rentslisolgi po\u0303hjakaabe on u\u0308ks, mida tasub kaaluda."}, {"text_idx": "#000004", "text": "S.O.E. oli briti eriu\u0308ksus, millele usaldati eriti ohtlikud u\u0308lesanded. Siin tuleb u\u0308ksikul agendil lumetormist la\u0308bi hiilida ja pa\u0308a\u0308sta kindral. Ta\u0308htis nina on viidud kindlusesse, kuhu pa\u0308a\u0308seb ainult ko\u0308israudteega, ja sinna vagunisse ma ja\u0308ingi."}, {"text_idx": "#000005", "text": "Briti arendaja Simian Services Limitedi 2005. aasta ka\u0308kerdis on pehmelt o\u0308elda katki. Tegelikult on see ta\u0308iesti balansseerimata ja igast otsast vigane. Esimene kaart on nagu jalutuska\u0308ik pargis. U\u0308llatab ku\u0308ll, et peategelane ei oska ei hu\u0308pata ega 10 cm ko\u0303rgusest aiatalast u\u0308le astuda, kuid lo\u0308o\u0308d ka\u0308ega ja mis siis ikka. Teisel tasemel hakkavad absurdsused avalduma. Pead vaikselt hiilima, aga mingitel suvalistel hetkedel la\u0308heb alarm to\u0308o\u0308le. Mille peale, aru ei saa. Tundub, et osasid vastaseid vo\u0303ib tappa, osasid mitte. Aga kuidas neil vahet teha? Ohkad, raputad pead ja katsetad uuesti."}, {"text_idx": "#000006", "text": "Olenemata kohutavast hiirekiirendusest sain ka tolle taseme o\u0303nnega pooleks la\u0308bi. Kolmas \u2013 hiilimise level lumetuisus \u2013 ja pasatorm vo\u0303tab hullumeelsed tuurid. So\u0303durite tehisintellekt on absoluutselt ettearvamatu. Vahel pimedad ja kurdid, teinekord aga na\u0308evad ja lasevad la\u0308bi seinte. Omavahel patrullrajal kohtudes po\u0303rkavad kokku ja ja\u0308a\u0308vad u\u0308ksteist takistama."}, {"text_idx": "#000007", "text": "Eriti totter on, et ha\u0308ire ja sellega kaasnev la\u0308bikukkunud missiooni teade tuleb viivitusega. Hakkad juba ro\u0303o\u0303mustama, et lipsasid napilt mo\u0308o\u0308da vo\u0303i luusid enda meelest turvaliselt varjunult, kuid siis pistab pasun pro\u0308o\u0308kama ja vehid ka\u0308tega, et mis toimub!? Isegi YouTube\u2019ist abi leides (mu\u0308ts maha selle ees, kes lahenduse va\u0308lja raalis!) kulus mu elust liiga palju aega selle kaardi la\u0308bimiseks."}, {"text_idx": "#000008", "text": "Neljas kaart, ko\u0308israudteel so\u0303itmine, millest mo\u0308o\u0308dujad sind jahivad. Ma\u0308ngijal on liiga va\u0308heste kuulidega aeglaselt laadiv ja kehva ta\u0308psusega vintpu\u0308ss korraga mitme automaaturi vastu, ning varjuda pole kuhugi. Siinkohal lo\u0303ppes minu na\u0308rv. Sama ha\u0308sti vo\u0303iks pead vastu seina taguda. Viimase, viienda levelini ma ei jo\u0303ua."}, {"text_idx": "#000009", "text": "Terve mo\u0303istuse vastu ka\u0308ib antud ma\u0308ngulaadse toote juures selle leviala. Mis pagana moodi suudeti veenda kedagi sellest piinlikust ko\u0303ntsast tegema muukeelseid lokalisatsioone? Ning kuidas suudeti turule tuua PlayStation 2 versioon, kuigi Sony platvormi variandi nimi muudeti WWII: Soldieriks?"}, {"text_idx": "#000010", "text": "So\u0303da on kahtlemata po\u0303rgulik, kuid kaugel sellest pole ka see armetult kole, katastroofiliselt katkine budget-ra\u0308mps."}, {"text_idx": "#000011", "text": "VIDEO: kas just Starfield ongi 2023. aasta parim ma\u0308ng?"}, {"text_idx": "#000012", "text": "Allan ja Sten avastavad lo\u0303putuna tunduvat kosmost. Nimelt on luubi alla vo\u0303etud viimaste aastate u\u0308ks oodatuim ma\u0308ng Starfield. Bethesda kosmoserollikas lubab ma\u0308ngijal avastada pea 1000 erinevat planeeti, pista rinda ta\u0308htedevaheliste piraatidega ning kogemata peale sattuda arvukatele ko\u0303rvalmissioonidele, mis no\u0303uavad tegemist. Kas to\u0303esti on tegemist 2023. ..."}, {"text_idx": "#000015", "text": "\u201eSel korral ra\u0308a\u0308givad mehed selle su\u0308gise suurimast videoma\u0308ngust, milleks muidugi Bethesda rollima\u0308ng Starfield. Kas kosmoses ..."}, {"text_idx": "#000016", "text": "See algab kurva lauluga. Siis leiab aset mo\u0303rv. Paberil on tegemist ideaalse algusega. Ma\u0308nguks on ..."}, {"text_idx": "#000017", "text": "Leho ma\u0308ngis... Star Treki ma\u0308nge"}, {"text_idx": "#000018", "text": "8. septembril 1966 jo\u0303udis Ameerikas teleekraanidele esimene \u201eStar Treki\u201c osa ja pani maha saaga nurgakivi. ..."}]